Judzuru Hanju
Judzuru Hanju (jap. 羽生結弦, g. 1994 m. gruodžio 7 d.) – japonų dailiojo čiuožimo sportininkas. Hanju yra dukart olimpinis čempionas (2014, 2018), dukart pasaulio čempionas (2014, 2017), keturis kartus Grand Prix finalo nugalėtojas (2013–2016), Keturių Žemynų čempionato aukso (2020) ir tris kartus sidabro (2011, 2013, 2017) medalių laimėtojas, 2010 m. jaunimo pasaulio čempionas, 2009–10 m. jaunimo Grand Prix čempionas ir šešis kartus Japonijos nacionalinis čempionas (2012–2015, 2020–2021). Hanyu taip pat pelnė medalius dar trijuose pasaulio čempionatuose: laimėjo bronzą 2012, 2021 m. bei sidabrą 2015–2016 m. Laimėjęs 2020 m. Keturių Žemynų čempionatą, Hanyu tapo pirmuoju vyrų vienviečių čiuožėju, pasiekusiu „Super Slam“, laimėjęs visas pagrindines varžybas tiek per savo vyresniųjų, tiek per jaunimo karjerą. Hanju devyniolika kartų sumušė dailiojo čiuožimo pasaulio rekordus ir šiuo metu yra aukščiausio balo, surinkto per trumpąją programą rekordo savininkas. Jis yra pirmasis vyras čiuožėjas, surinkęs daugiau nei 100 taškų trumpojoje programoje, 200 taškų ilgojoje programoje bei 300 taškų bendrojoje įskaitoje. Hanyu taip pat yra pirmasis azijietis čiuožėjas, laimėjęs olimpinių žaidynių aukso medalį vyrų dailiajame čiuožime. Jis yra jauniausias čiuožėjas, laimėjęs olimpinį auksą nuo 1948 m., kai šį titulą pelnė Dikas Batonas. 2015–16 m. Grand Prix finale jis pagerino didžiausią taškų, kuriais laimėta, skaičių su 37,48 taškais. 2016 m. „Autumn Classic International“ konkurse Hanju tapo pirmuoju čiuožėju istorijoje, varžybų metu atlikusiu keturgubą ritbergerį (angliškai loop jump).